2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น ประกอบด้วยโรงแรม 2 แห่ง คือ

1)  โรงแรมแชงกรี-ลา กรุงเทพฯ

2)  โรงแรมแชงกรี-ลา เชียงใหม่

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้ว 1,303 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท Apizaco จำกัด บริษัท Hasfield
Holdings จำกัด และ บริษัท ไทยรุ่งเรือง-เคอรี่ ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒนธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 10,867,055 หุ้น
หรือคิดเป็นร้อยละ 0.38 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญสหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ คือ

  2.2.1 ถือหุ้นในบริษัท Traders Yangon จำกัด ในอัตราร้อยละ 23.53
  ซึ่งประกอบกิจการโรงแรม Traders ซึ่งเป็นโรงแรมสากลระดับ 4 ดาว
  ในเมืองย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

2.  ถือหุ้นในบริษัท Shangri-La Yangon จำกัด ในอัตราร้อยละ 22.22
    ซึ่งเป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเม้นท์ให้เช่า
    โครงการของบริษัทได้ถูกเลื่อนออกไปอย่างไม่มีกำหนด
    เนื่องจากสถานการณ์การเมืองในประเทศเมียนมาร์

2-3-2

  2.2.3 ถือหุ้นในบริษัท Traders Square จำกัด ในอัตราร้อยละ 23.56
  ซึ่งเป็นบริษัทที่ทำโครงการก่อสร้างอาคารพาณิชย์สมบูรณ์แบบ
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.41 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-3

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา กรุงเทพฯ

โรงแรมแชงกรี-ลา กรุงเทพฯ
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 36 ห้องแล้ว)
และเซอร์วิสอพาร์ทเม้นท์จำนวน 24 ห้อง มีห้องอาหารและบาร์ให้บริการอาหารไทย จีน ญี่ปุ่น
อิตาเลียน และนานาชาติรวม 12 แห่ง มีห้องจัดประชุม สัมมนาและจัดเลี้ยง จำนวน 18 ห้อง
รวมถึงห้องแกรนด์บอลรูมที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
และยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
มีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย นอกจากนี้ยังมีสปาที่เปิดให้บริการตั้งแต่ปี 2547
ซึ่งเป็นสปาระดับแนวหน้าแห่งหนึ่งของประเทศไทย และได้รับการตอบรับอย่างดีจากลูกค้า

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ----------------------- ---------------- --------------- ---------------
  ปี                       2551             2550            2549

  อัตราการเข้าพักเฉลี่ย (%)    58.80            74.10           76.30

  อัตราค่าห้องพักเฉลี่ย (บาท)   5,665            5,316           4,984
  ----------------------- ---------------- --------------- ---------------

โรงแรมแชงกรี-ลา เชียงใหม่

โรงแรมแชงกรี-ลา เชียงใหม่ เป็นโรงแรมระดับห้าดาวที่ตั้งอยู่ใจกลางเมืองเชียงใหม่
มีจำนวนห้องพักทั้งหมด 281 ห้อง (รวมห้องชุดจำนวน 61 ห้องแล้ว) มีห้องอาหารและบาร์รวม 5
แห่ง ห้องจัดประชุมสัมมนาและจัดเลี้ยง จำนวน 8 ห้อง ห้องแกรนด์บอลรูมที่มีพื้นที่กว้างขวาง
สามารถจุคนได้ถึง 1,600 คน เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม
สัมมนาและการจัดเลี้ยง และยังมีหอประชุมขนาดใหญ่อีก 1 ห้อง
พร้อมด้วยโสตทัศนูปกรณ์และสิ่งอำนวยความสะดวกอันทันสมัย มีศูนย์สุขภาพ สระว่ายน้ำกลางแจ้ง
จากุชชี่ และยังมีสปาซึ่งมีพื้นที่กว้างขวาง
ตั้งอยู่ด้านในห่างไกลจากฝั่งถนนปราศจากเสียงรบกวนจากการจราจรและล้อมรอบไปด้วยต้นไม้และธรรมชาติที่จะทำให้ผู้มาใช้บริการได้รับความผ่อนคลายและความเป็นส่วนตัว

เนื่องจากโรงแรมแชงกรี-ลา เริ่มเปิดดำเนินการในวันที่ 22 ธันวาคม 2550 และปี 2551
เป็นปีแรกที่เปิดให้บริการเต็มปี มีอัตราการเข้าพักร้อยละ 19.9

2-3-4

(2) การตลาดและภาวะการแข่งขัน

โรงแรมแชงกรี-ลา กรุงเทพฯ

ในปี 2551
ประเทศไทยต้องประสบปัญหาการเมืองภายในประเทศและตามด้วยภาวะวิกฤตเศรษฐกิจตกต่ำที่เกิดขึ้นทั่วโลก
ทำให้ต้องเร่งหามาตรการต่างๆเพื่อที่จะทำให้ธุรกิจต่างๆดำเนินต่อไปได้อย่างปกติ
ขณะเดียวกันก็ต้องหาทางจัดการกับปัญหาการเมือง
ปัญหาความไม่สงบทางชายแดนภาคใต้และปัญหาทางเศรษฐกิจ

การแบ่งแยกในทางการเมืองได้เพิ่มมากขึ้นในเดือนพฤษภาคม
เมื่อมีประชาชนจำนวนมากออกมาชุมนุมประท้วงตามท้องถนนในกรุงเทพฯ
และผู้สนับสนุนกลุ่มพันธมิตรประชาชนเพื่อประชาธิปไตย (พธม.)
ได้เข้ายึดทำเนียบรัฐบาลเป็นเวลาสองสัปดาห์เพื่อเรียกร้องให้นายกรัฐมนตรีในขณะนั้นลาออก

นายกรัฐมนตรีคนใหม่ซึ่งได้รับการแต่งตั้งในเดือนกันยายนไม่สามารถดำรงตำแหน่งได้นานเพราะการเข้ารับตำแหน่งของเขากลับยิ่งเป็นเชื้อเพลิงให้เกิดการชุมนุมประท้วงของฝ่ายพันธมิตรให้เพิ่มมากขึ้น
จนถึงขั้นปิดสนามบินในจังหวัดภูเก็ต กระบี่ และหาดใหญ่เมื่อวันที่ 29 สิงหาคม
การปะทะกันอย่างรุนแรงระหว่างกลุ่มผู้สนับสนุนและต่อต้านรัฐบาล
ทำให้มีการประกาศภาวะฉุกเฉินในกรุงเทพมหานคร
ทำให้หลายประเทศต้องออกคำเตือนพลเมืองของตนให้ระมัดระวังการเดินทางมาที่กรุงเทพฯ

การยึดสนามบินสุวรรณภูมิและสนามบินดอนเมืองของผู้ประท้วงเป็นเวลา 8 วันเมื่อวันที่ 26
พฤศจิกายน ทำให้นักท่องเที่ยวตกค้างที่สนามบินเป็นจำนวนมาก
ส่งผลให้ภาพลักษณ์ของประเทศไทยเสียหายเป็นอย่างมากในด้านความปลอดภัย ซึ่ง
เป็นสาเหตุให้บริษัททัวร์และกลุ่มที่จะเข้ามาจัดประชุมสัมมนาต่างพากันยกเลิกห้องพักและห้องประชุมที่ได้จองไว้ล่วงหน้า
6 เดือนก่อนหน้า นอกจากนั้นยังทำให้นักท่องเที่ยวจากนานาประเทศซึ่งเป็นลูกค้าหลักๆ ลดลง

จากข้อมูลล่าสุดที่เปิดเผยโดยการท่องเที่ยวแห่งประเทศไทย
จำนวนนักเดินทางที่เข้ามาทางสนามบินแห่งชาติสุวรรณภูมิตั้งแต่เดือนมกราคมถึงธันวาคม 2551
มีจำนวนรวม 9.85 ล้านคน* ซึ่งลดลง 5% เมื่อเทียบกับปี 2550 ที่เพิ่มขึ้น 3.9%

จำนวนนักเดินทางจากประเทศต่างๆสิบอันดับแรกที่เดินทางเข้ากรุงเทพฯ
ตั้งแต่เดือนมกราคมถึงธันวาคม 2551 มีอัตราเปลี่ยนแปลงไปจากปี 2550 ดังนี้

2-3-5

  ----------------------- ------------- -------------- --------------------
  ประเทศ                  ปี 2551 (คน)   ปี 2550 (คน)    อัตราเปลี่ยนแปลง (%)

  1. ญี่ปุ่น                  1,058,418     1,179,217      -10.24%

  2. จีน                   697,961       781,126        -10.65%

  3. สหราชอาณาจักร         668,765       702,638        -4.82%

  4. เกาหลี                607,071       841,621        -27.87%

  5. สหรัฐอเมริกา           554,358       583,083        -4.93%

  6. อินเดีย                483,269       494,259        -2.22%

  7. ออสเตรเลีย            471,472       463,346        1.75%

  8. เยอรมัน               449,942       445,577        0.98%

  9. สิงคโปร์               389,258       404,379        -3.74%

  10. มาเลเซีย             363,202       363,283        -0.02%
  ----------------------- ------------- -------------- --------------------

* ข้อมูลเฉพาะนักท่องเที่ยวที่เดินทางเข้ามาทางสนามบินสุวรรณภูมิเพียงแห่งเดียว

จำนวนนักเดินทางจากประเทศญี่ปุ่นตั้งแต่เดือนมกราคมถึงตุลาคม 2551 มีจำนวนลดลงจากปีก่อน
3.6% หรือเท่ากับ 34,780 คน แต่เมื่อรวมกับจำนวนนักท่องเที่ยวของสองเดือนสุดท้าย
ทำให้ทั้งปีมีจำนวนนักท่องเที่ยวลดลง 10.2% หรือเท่ากับ 120,800 ราย

จำนวนนักเดินทางจากสหราชอาณาจักรตั้งแต่เดือนมกราคมถึงตุลาคม 2551 มี 555,443 คน
ลดลงจากปีก่อนเพียง 0.1% แต่เมื่อสิ้นสุดเดือนธันวาคมจำนวนนักท่องเที่ยวลดลง 4.8% หรือ
33,222 คน ซึ่งลดลงอย่างมากในช่วงสองเดือนสุดท้ายของปี

จำนวนนักเดินทางจากประเทศเพื่อนบ้านในกลุ่มอาเซียน ณ เดือนตุลาคม 2551 เพิ่มขึ้นจากปีก่อน
14.6% หรือ 147,514 คน อย่างไรก็ดีอัตราการเติบโตได้ลดลงอย่างรวดเร็วไปอยู่ที่ 2.8% หรือ
36,204 คน ในตอนสิ้นปี

ในทำนองเดียวกัน ณ สิ้นเดือนตุลาคม จำนวนนักเดินทางจากออสเตรเลียมีอัตราเพิ่มขึ้น 7.5%
ซึ่งเป็นผลจากการเปิดเที่ยวบินตรงจากเมืองซิดนีย์และเมลเบิร์นสู่ภูเก็ตทำให้ประหยัดค่าใช้จ่ายในการเดินทาง
แม้ว่าจะมีแนวโน้มในเชิงบวก แต่อัตราการเติบโตกลับลดลงเหลือ 1.8% ณ ตอนสิ้นปี

ณ สิ้นเดือนตุลาคม 2551 จำนวนนักเดินทางจากสหรัฐอเมริกาเพิ่มขึ้นจากปีก่อน 1.3% หรือ 5,912
คน แต่ในเดือนพฤศจิกายนและธันวาคมมีจำนวนลดลง 22,813 คน
ทำให้ยอดรวมทั้งปีกลับไปเป็นลดลง 4.9%

ในภาพรวม การท่องเที่ยวแห่งประเทศไทยคาดการณ์ว่า
จำนวนนักท่องเที่ยวจะมีอัตราการเติบโตชะลอตัวที่ 3.3% ตลอดปี 2551
แม้ว่าภาคเอกชนจะคาดการณ์ว่าจำนวนนักท่องเที่ยวน่าจะลดลง
หากความตึงเครียดทางการเมืองคงมีอยู่
อัตราการเติบโตของธุรกิจการท่องเที่ยวและการจัดประชุมสัมมนา(MICE)
ยังคงขึ้นอยู่กับการแก้ปัญหาความปลอดภัยและสถานการณ์ทางการเมืองทางภาคใต้ของประเทศไทย
และการฟื้นตัวจากภาวะวิกฤตเศรษฐกิจโลกในขณะนี้

2-3-6

ในส่วนของโรงแรม นอกจากสาเหตุที่ได้กล่าวแล้ว
จำนวนลูกค้าลดลงเนื่องจากได้รับผลกระทบจากการปิดสระน้ำที่อาคารเมนวิง
ห้องอาหารไทยศาลาทิพย์ ห้องอาหาร Next2
และห้องประชุมเพื่อปรับปรุงใหม่ตั้งแต่เดือนกรกฎาคมถึงพฤศจิกายน 2551 ณ สิ้นปี 2551
โรงแรมแชงกรี-ลา กรุงเทพฯ มีอัตราการเข้าพักลดลงจากปีก่อน 15.3%
แต่เนื่องจากค่าเงินบาทที่อ่อนตัวลง ทำให้อัตราค่าห้องพักเฉลี่ยเพิ่มขึ้น 1.6%

สถานการณ์ทางเศรษฐกิจและการเมือง

แม้จะมีการแต่งตั้งนายกรัฐมนตรีและคณะรัฐมนตรีชุดใหม่ไปเมื่อเร็วๆ นี้
แต่ก็ไม่อาจคาดหวังได้ว่าสถานการณ์ต่างๆจะกลับเข้าสู่ภาวะปกติได้จนกว่าจะถึงปลายปี 2552
หลังจากที่รัฐบาลใหม่มีเสถียรภาพแล้ว

ภาวะเศรษฐกิจตกต่ำทั่วโลก อัตราการว่างงานสูงขึ้น ผลประกอบการของธุรกิจลดลง
ตลาดหุ้นซบเซา การเพิ่มความเข้มงวดในการปล่อยสินเชื่อ และราคาเชื้อเพลิงสูงขึ้น
คาดว่าจะมีผลกระทบต่อลูกค้าที่เป็นตลาดหลัก เช่น สหราชอาณาจักร สหรัฐอเมริกา
ยุโรปและญี่ปุ่นจนถึงไตรมาสที่สามของปี 2552

อัตราการเติบโตของผลิตภัณฑ์มวลรวมภายในประเทศ (“GDP”) ของประเทศไทยปี 2551
ยังชะลอตัวเนื่องจากความไม่แน่นอนทางการเมือง
ปัญหาความขัดแย้งด้านเขตแดนกับประเทศกัมพูชาและความไม่สงบของทางภาคใต้
ยังคงเป็นอุปสรรคที่สำคัญ ในปี 2552 คาดการณ์ว่าอัตราการเติบโตทางเศรษฐกิจจะเพิ่มขึ้นประมาณ
3.5% เมื่อเทียบกับ 4.5% ของปี 2551 ซึ่งเป็นการคาดการณ์ในเชิงบวก
แต่ทั้งนี้ยังคงต้องคำนึงถึงภาวะเศรษฐกิจที่ถดถอยของหลายประเทศในโลก
โดยเฉพาะในภูมิภาคอาเซียน

การเผยแพร่ข่าวเรื่องการชุมนุมประท้วงต่อต้าน
ทำให้ภาพลักษณ์ของประเทศในด้านความไร้เสถียรภาพทางการเมืองและความไม่ปลอดภัยเด่นชัดมากขึ้น
คาดว่าความเชื่อมั่นของนักลงทุนและผู้บริโภคที่ลดต่ำลงจะยังไม่กลับเข้าสู่ภาวะปกติจนกว่าจะถึงปลายปี
2552

โรงแรมแชงกรี-ลา เชียงใหม่

โรงแรมแชงกรี-ลา เชียงใหม่เปิดให้บริการอย่างเป็นทางการเมื่อวันที่ 22 ธันวาคม 2550 และปี
2551 เป็นปีแรกที่เปิดให้บริการอย่างเต็มปีและมีความท้าทายเป็นอย่างมาก

ตลอดปี 2551
จำนวนห้องพักในเมืองเชียงใหม่มีมากกว่าความต้องการของตลาดโดยเฉพาะอย่างยิ่งในช่วงที่เป็นนอกฤดูกาลท่องเที่ยวตั้งแต่เดือนมีนาคมถึงตุลาคม
ในอดีตโรงแรมที่เป็นคู่แข่งขันส่วนใหญ่มีอัตราการเข้าพักประมาณ 70%-80%
ในช่วงฤดูกาลท่องเที่ยวตั้งแต่เดือนพฤศจิกายนถึงกุมภาพันธ์
(เทียบกับอัตราการเข้าพักในช่วงนอกฤดูกาลท่องเที่ยวที่มีประมาณ 40%-50%)
แต่ปัจจุบันความต้องการห้องพักของโรงแรมในกลุ่มที่เป็นคู่แข่งยิ่งน้อยลงมากขึ้นอันเนื่องมาจากภาวะวิกฤตเศรษฐกิจที่เกิดขึ้นทั่วโลก

2-3-7

จากสถานการณ์ความไม่สงบทางการเมืองและการชุมนุมประท้วงในเดือนกันยายน 2551
และตามด้วยการปิดสนามบินในกรุงเทพฯทั้งสองแห่งเป็นเวลา 8 วันในช่วงปลายเดือนพฤศจิกายน
ขณะนี้ประเทศไทยได้รับผลกระทบจากข่าวในแง่ลบเกี่ยวกับการเมืองที่ไร้เสถียรภาพและถูกประกาศให้เป็นแหล่งท่องเที่ยวที่ไม่ปลอดภัยจากหลายๆประเทศ
คำแนะนำและคำเตือนจากสถานฑูตมากมายส่งผลต่ออุปสงค์ด้านการท่องเที่ยวอย่างเห็นได้ชัด
รัฐบาลใหม่ถูกคัดค้านจากผู้สนับสนุนของรัฐบาลเดิมอย่างรุนแรง
โดยคาดกันว่าสถานการณ์เช่นนี้จะคงอยู่ต่อไปจนกว่านายกรัฐมนตรีคนใหม่จะได้รับการยอมรับและสถานการณ์ทางการเมืองมีเสถียรภาพ

จำนวนนักท่องเที่ยวของเชียงใหม่ตั้งแต่ต้นปีถึงเดือนมิถุนายน 2551 มีจำนวน 1.5 ล้านคน
(เป็นคนไทย 800,000 คนและ ต่างชาติ 750,000 คน) ในขณะที่ปี 2550 ตลอดทั้งปีมี 5.3
ล้านคน จำนวนห้องพักรวมในเชียงใหม่ในปี 2548 มี 16,673 ห้อง เพิ่มขึ้นอีก 12% เป็น 18,820
ห้องในปี 2549 และเพิ่มขึ้น 10.6% เป็น 20,816 ห้องในปี 2550 และเพิ่มอีก 8% เป็น 22,493
ห้องในปี 2551 ปริมาณห้องทั้งหมดจำนวนนี้สามารถรองรับนักท่องเที่ยวได้ถึง 20 ล้านคนต่อปี
แต่เชียงใหม่กลับมีนักท่องเที่ยวเฉลี่ยประมาณ 4-5 ล้านคนต่อปี

ความพยายามในการส่งเสริมให้ภาคเหนือเป็นแหล่งท่องเที่ยวของการท่องเที่ยวแห่งประเทศไทย
(ททท.) ไม่ได้สัดส่วนกับความต้องการพัฒนาให้ภาคเหนือเป็นแหล่งท่องเที่ยว
เมืองเชียงใหม่ได้รับการพัฒนาน้อยมาก เมื่อเทียบกับการเกิดของโรงแรมใหม่
ระบบสาธารณูปโภคขั้นพื้นฐานและสถานที่ท่องเที่ยวใหม่ๆในเมืองในช่วงสองสามปีที่ผ่านมาแทบไม่มีการพัฒนาเลย
การลดเที่ยวบินของสองสายการบินราคาประหยัดเมื่อเร็วๆ
นี้ยิ่งฉุดให้ตลาดที่ซบเซาอยู่แล้วต้องซบเซามากลงไปอีก

โรงแรมยังคงมุ่งเน้นและให้ความสำคัญกับลูกค้ากลุ่มจัดประชุมสัมมนา (MICE)
เนื่องจากเป็นตลาดที่มีความเป็นไปได้สูง แม้ว่าตลาด MICE
ของเชียงใหม่จะมีคู่แข่งขันรายใหม่ที่เป็นโรงแรมระดับห้าดาวพร้อมสิ่งอำนวยความสะดวกเกิดขึ้นมาก
โรงแรมเลอเมอริเดียนเชียงใหม่เป็นคู่แข่งสำคัญในตลาด MICE
และได้เปิดอย่างเป็นทางการแล้วเมื่อเดือนพฤศจิกายน 2551 มีห้องพักจำนวน 384 ห้อง
ห้องประชุมจัดเลี้ยงสัมมนา 13 ห้อง และห้องอาหาร 3 ห้อง

การก่อสร้างศูนย์ประชุมใหม่ของเชียงใหม่ซึ่งกำหนดจะแล้วเสร็จในไตรมาสสามของปี 2552
ได้ถูกเลื่อนออกไปโดยศูนย์ประชุมนี้ได้ถูกออกแบบให้มีหอประชุมขนาด 3,000 ที่นั่ง ห้องประชุมขนาด
150 ที่นั่งหนึ่งห้อง และห้องประชุมขนาด 300 ที่นั่งอีก 2 ห้อง

ปัจจุบันยังไม่มีแผนการจัดงานหรือกิจกรรมสำคัญในตัวเมือง และการประชุมสุดยอดอาเซียนครั้งที่ 14
ซึ่งตอนแรกวางแผนว่าจะจัดขึ้นในเชียงใหม่ก็ได้ถูกย้ายไปจัดที่หัวหินแทนในที่สุด

สถานการณ์ทางเศรษฐกิจและการเมือง

การแต่งตั้งนายกรัฐมนตรีคนใหม่ในเดือนธันวาคม 2551
ทำให้รัฐบาลมีเสถียรภาพมากขึ้นแต่รัฐบาลไม่ได้จัดลำดับความสำคัญให้มีปัญหาเศรษฐกิจของเชียงใหม่เป็นปัญหาเร่งด่วน
นักเศรษฐศาสตร์จึงต้องจับตาและรอคอยให้รัฐบาลปัจจุบันมีเสถียรภาพมากขึ้น

2-3-8

เศรษฐกิจท้องถิ่นของเชียงใหม่ส่วนใหญ่ขึ้นอยู่กับภาคเกษตรกรรมและอุตสาหกรรมที่เกี่ยวเนื่องกับภาคเกษตรกรรม
การท่องเที่ยวและอุตสาหกรรมที่เกี่ยวเนื่องจัดอยู่ในลำดับที่สอง
การค้าขายทั่วไปและอุตสาหกรรมพื้นบ้าน
งานหัตถกรรมและผลิตภัณฑ์เกษตรแปรรูปยังคงเป็นแหล่งรายได้ที่สำคัญ

กลยุทธ์ทางการตลาด

โรงแรมแชงกรี-ลา กรุงเทพฯ

เพื่อให้สามารถแข่งขันในตลาดออนไลน์ได้มากขึ้น
โรงแรมจะทำการตลาดผ่านทางอินเตอร์เน็ตเพิ่มขึ้นอีก 15% ในปีที่จะมาถึง
โดยใช้กลยุทธ์ทางด้านราคาและเครื่องมือค้นหาออนไลน์ (Search Engine)
ที่มีประสิทธิภาพเพื่อให้แข่งขันในเชิงรุกได้มากขึ้น

โรงแรมจะขยายฐานลูกค้าที่เป็นองค์กร โดยมุ่งเน้นไปที่การเพิ่มจำนวนลูกค้ารายใหม่ให้มากขึ้น
โดยจะใช้ราคาเป็นสิ่งจูงใจ
นอกจากนี้ยังได้จัดทำแผนงานเพื่อรักษาฐานลูกค้าไว้และแผนปฎิบัติงานเพื่อรองรับปัญหาที่เกิดจากการปรับปรุงซ่อมแซมโรงแรม
อีกทั้งเพื่อเป็นการกระตุ้นยอดขายห้องพักให้เพิ่มมากขึ้น
โรงแรมได้จัดให้มีอินเตอร์เน็ตความเร็วสูงไว้บริการในห้องพักโดยไม่เสียค่าใช้จ่ายเพิ่ม
ซึ่งในปัจจุบันบริการดังกล่าวเป็นหนึ่งในสิทธิประโยชน์มาตรฐานที่ให้แก่ลูกค้าที่มาพัก

ลูกค้ากลุ่ม Wholesale ยังคงไม่แน่นอนและยังกังวลเกี่ยวกับการปรับปรุงซ่อมแซมโรงแรม
ดังนั้นโรงแรมจึงจัดเตรียมห้องพักที่อาคารกรุงเทพวิงบางส่วนไว้รองรับลูกค้ากลุ่ม Wholesale
นอกจากนี้การที่จำนวนห้องพักเหลือน้อยลงในระหว่างปรับปรุงโรงแรม
จำเป็นต้องมีการควบคุมการจัดสรรห้องพักที่มีประสิทธิภาพ

โรงแรมได้เปลี่ยนไปเน้นลูกค้ากลุ่ม MICE จากกลุ่มประเทศอาเซียนและลูกค้าที่มาจากฮ่องกง
นอกจากนั้นจะหาลูกค้าใหม่จากตะวันออกกลาง อินเดียและจีน

เนื่องจากโรงแรมอยู่ในระหว่างการปรับปรุงห้องพักทำให้จำนวนห้องพักที่มีให้บริการลดน้อยลง
ซึ่งจะเป็นข้อจำกัดหนึ่งสำหรับการจัดงานใหญ่ๆของลูกค้ากลุ่ม MICE
ดังนั้นการจัดเลี้ยงจึงมุ่งเน้นไปที่กลุ่มลูกค้าในประเทศ โดยการนำเสนอห้องจัดเลี้ยงที่ตกแต่งใหม่ คือ
ห้องการ์เด้นรูม ด้วยรูปโฉมและบริการที่แตกต่างออกไป รวมถึงเมนูอาหารใหม่ด้วย

โรงแรมแชงกรี-ลา เชียงใหม่

เนื่องจากโรงแรมคาดการณ์ว่าจำนวนนักท่องเที่ยวจากต่างประเทศจะยังคงมีอยู่อย่างเบาบาง
โรงแรมจึงมุ่งที่จะกระตุ้นยอดขายของห้องพัก ห้องอาหารและสปา
โดยเน้นไปที่กลุ่มลูกค้าที่เป็นคนในท้องที่ในเชียงใหม่และลูกค้าจากที่ต่างๆภายในประเทศไทยทั้งลูกค้าที่เป็นรายบุคคลและลูกค้าแบบกลุ่ม
(FIT and Group)

2-3-9

ระบบอัตโนมัติและเทคโนโลยีสารสนเทศจะมีบทบาทอย่างสำคัญต่อการตัดสินใจกำหนดแผนการเดินทางท่องเที่ยวในอนาคต
โรงแรมจึงมุ่งเน้นการเพิ่มช่องทางในการจองห้องพักแบบออนไลน์อย่างต่อเนื่องเพื่อเพิ่มความสะดวกแก่ลูกค้า
และการให้ข้อเสนอพิเศษตามช่วงฤดูกาลให้แก่ลูกค้ากลุ่ม Wholsale ทางอินเตอร์เน็ต และ
Travel Portal จะถูกนำมาใช้เพื่อเพิ่มกำไรให้ธุรกิจ การโฆษณาผ่าน Global Distribution
System (“GDS” ซึ่งเป็นระบบที่สามารถใช้จองห้องพักโดยผ่านTravel Agent
ที่มีลูกค้าอยู่ทั่วโลก) จะช่วยเพิ่มโอกาสให้ธุรกิจและก่อให้เกิดประโยชน์สูงสุด

เพื่อรักษาตลาด MICE และพัฒนาธุรกิจให้เติบโตต่อไปในเมืองเชียงใหม่
โรงแรมจะเข้าเป็นสมาชิกกับทุกๆเว็บไซต์ชั้นนำที่เกี่ยวข้องกับการจัด MICE ที่มีอยู่และน่าเชื่อถือ
และจะสนับสนุนโครงการและกิจกรรมที่เกี่ยวกับ MICE อย่างต่อเนื่อง
อีกทั้งการเสนอราคาห้องพักที่สามารถยืดหยุ่นและแข่งขันได้

การนำฐานข้อมูลลูกค้าของโรงแรมในกลุ่มมาใช้กับกลุ่มลูกค้าที่เป็นเป้าหมาย
ช่วยสร้างประโยชน์สูงสุดในการทำการตลาดโดยตรงและอีมาร์เก็ตติ้ง

โรงแรมจะเสนอขายห้องพักเป็นแพ็คเกจทั้งโรงแรมแชงกรี-ลา กรุงเทพฯและโรงแรมแชงกรี-ลา
เชียงใหม่ไปพร้อมๆกันโดยเสนอให้ลูกค้าที่ใช้บริการทั้ง 2 โรงแรมได้ยกระดับห้อง

โรงแรมจะเข้าเป็นพันธมิตรทางการตลาดกับสายการบินและผู้จัดนำเที่ยวจากต่างประเทศ
โดยเสนอโปรโมชั่นพิเศษเป็นสิ่งแลกเปลี่ยนในการแนะนำลูกค้าและโฆษณาในตลาดต่างประเทศให้กับโรงแรม

โรงแรมจะทำการตลาดให้โรงแรมเป็นสถานที่จัดงานแต่งงานที่ดีที่สุดในเชียงใหม่โดยเข้าร่วมในงานแสดงสินค้าที่เกี่ยวกับการจัดงานวิวาห์ที่จะมีขึ้นในเดือนสิงหาคม
2552

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากอังกฤษ ญี่ปุ่น
ยุโรป อเมริกา แคนาดา ออสเตรเลีย และเอเชีย

2-3-10

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น สหรัฐอเมริกา แคนาดา ยุโรป และเอชีย
    ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
    โฮเต็ล เมเนจเมนท์ จำกัด (ฮ่องกง)
    บริษัทฯจะได้รับการระบุเป็นส่วนหนึ่งของกลุ่มโรงแรมแชงกรี-ลาโดยจะได้รับความช่วยเหลือและผลประโยชน์จากกิจกรรมต่างๆ
    ซึ่งรวมถึง เรื่องการส่งเสริมการขาย ข่าวสารความคืบหน้า
    ตลอดจนการเผยแพร่ข่าวสารต่างๆ
    นอกจากนี้ยังมีศูนย์รับจองห้องพักของโรงแรมแชงกรี-ลาทั่วโลกซึ่งตั้งอยู่ในฮ่องกงและกัวลาลัมเปอร์ที่เปิดให้บริการตลอด
    24 ชั่วโมง

2.  การจำหน่ายในประเทศ บริษัทมีเจ้าหน้าที่การตลาดจำนวน 16 คน
    ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

3.  การจำหน่ายแบบออนไลน์โดยใช้อินเตอร์เน็ตเป็นช่องทางในการจองห้องพักได้โดยตรง
    สามารถเพิ่มโอกาสทางธุรกิจให้กับโรงแรมเป็นอย่างมาก
    ซึ่งโรงแรมได้พัฒนาปรับปรุงให้เว็บไซต์สามารถเข้าถึงได้รวดเร็วและง่ายขึ้น

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

2-3-11

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

โรงแรมแชงกรี-ลา กรุงเทพฯ

(หน่วย : ร้อยละ)

  --------------------------- -------------- --------------- -------------
  กลุ่มลูกค้า                     2551           2550            2549

  เอเชีย                       29.6           27.2            31.7

  ญี่ปุ่น                         7.6            9.4             13.1

  ยุโรป                        35.8           38.1            31.4

  สหรัฐอเมริกา / แคนาดา         15.4           14.0            13.9

  อื่นๆ                         11.6           11.3            9.9

  รวม                         100.0          100.0           100.0
  --------------------------- -------------- --------------- -------------

โรงแรมแชงกรี-ลา เชียงใหม่

(หน่วย : ร้อยละ)

  --------------------------------------------- -------------------------
  กลุ่มลูกค้า                                       2551

  เอเชีย                                         77.8

  ยุโรป                                          4.3

  สหรัฐอเมริกา / แคนาดา                           5.3

  อื่นๆ                                           12.5

  รวม                                           100.0
  --------------------------------------------- -------------------------

** โรงแรมแชงกรี-ลา เชียงใหม่เริ่มเปิดดำเนินการเมื่อวันที่ 22 ธันวาคม 2550

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

2-3-12

- สิทธิหรือข้อจำกัดในการประกอบธุรกิจ

โรงแรมแชงกรี-ลา กรุงเทพฯ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี

โรงแรมแชงกรี-ลา เชียงใหม่

บริษัทได้ทำสัญญาแก้ไขเพิ่มเติมสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล
แมนเนจเม้นท์ บีวี (ฮอลแลนด์) เมื่อวันที่ 1 มิถุนายน 2550
โดยแก้ไขเพิ่มเติมในเรื่องค่าธรรมเนียมที่จะเรียกเก็บสำหรับการเปิดให้บริการของโรงแรมแชงกรี-ลา,
เชียงใหม่ คือ ค่าธรรมเนียมการบริหารงานในอัตราร้อยละ 3
ของยอดรายได้จากการดำเนินงานต่อปี
โดยข้อความและเงื่อนไขอื่นที่ระบุในสัญญาเดิมฉบับดังกล่าวยังคงเดิมไม่เปลี่ยนแปลง